section_heading: Tiskarstvo u Hrvatskoj
paragraph_text: Prva tiskara u Hrvatskoj<ref> i u jugoistočkoj Europi uopće nalazila se u Kosinju, a osnovao ju je Anž (Ivan) VIII Frankapan Brinjski.<ref> U njoj je 1483. tiskan glagoljski misal, najstarija hrvatska tiskana knjiga. Sve dotad tiskane knjige bile su na latinskom jeziku i pismu, pa je Misal iz 1483. prva knjiga tiskana na narodnom jeziku i pismu uopće. Druga tiskara u Hrvatskoj je osnovana u gradu Senju, gdje su je 1494. osnovali glagoljaši.<ref>